b"\n_START_ARTICLE_\nSupergrup dels amf\xc3\xadbols\n_START_SECTION_\nHist\xc3\xb2ria i etimologia\n_START_PARAGRAPH_\nEl terme amf\xc3\xadbol deriva del grec: \xce\xb1\xce\xbc\xcf\x86\xce\xb9\xce\xb2\xce\xbf\xce\xbb\xce\xbf\xcf\x82 - amphibolos (que significa ambigu) i va ser usat per Ren\xc3\xa9 Just Ha\xc3\xbcy per incloure la tremolita, actinolita, turmalina i hornblenda. Amb el nom d'amf\xc3\xadbol, Ha\xc3\xbcy feia al\xc2\xb7lusi\xc3\xb3 a la varietat de composici\xc3\xb3 i aparen\xc3\xa7a d'aquests minerals. Actualment amf\xc3\xadbol s'aplica a tot el grup.\n_START_SECTION_\nMineralogia\n_START_PARAGRAPH_\nEls amf\xc3\xadbols cristal\xc2\xb7litzen en dos sistemes: monocl\xc3\xadnic i ortor\xc3\xb2mbic. En la seva composici\xc3\xb3 qu\xc3\xadmica s\xc3\xb3n similars als piroxens amb les difer\xc3\xa8ncies que els amf\xc3\xadbols tenen hidroxil (OH) o hal\xc3\xb2gens (F, Cl) i que tenen estructura en doble cadena (no pas simple com els piroxens). Els amf\xc3\xadbols s\xc3\xb3n els components principals de les amfibolites."